AIS แบรนด์โทรคมนาคมอันดับ 1 ในประเทศไทย
เราคงปฏิเสธไม่ได้ว่า AIS  คือ แบรนด์โทรคมนาคมอันดับ 1 ของคนไทย  รู้หรือไม่..  AIS ให้บริการกับลูกค้าเครือข่าย 41.5 ล้านเลขหมาย ซึ่งเป็นสัดส่วนมากถึง 45% ของเลขหมายทั้งหมดในประเทศไทย  เรื่องนี้ส่งผลให้ AIS มีมูลค่าบริษัทกว่า 6.5 แสนล้านบาท ซึ่งถือเป็นบริษัทที่มีมูลค่ามากสุดเป็นอันดับ 4 ในประเทศไทย  แล้วมีอะไรเกี่ยวกับ AIS อีกบ้าง? ที่เรายังไม่รู้ ลงทุนแมนจะเล่าให้ฟัง
28 ส.ค. 2562

AIS แบรนด์โทรคมนาคมอันดับ 1 ในประเทศไทย / โดย ลงทุนแมน
เราคงปฏิเสธไม่ได้ว่า AIS
คือ แบรนด์โทรคมนาคมอันดับ 1 ของคนไทย
รู้หรือไม่..
AIS ให้บริการกับลูกค้าเครือข่าย 41.5 ล้านเลขหมาย
ซึ่งเป็นสัดส่วนมากถึง 45% ของเลขหมายทั้งหมดในประเทศไทย
เรื่องนี้ส่งผลให้ AIS มีมูลค่าบริษัทกว่า 6.5 แสนล้านบาท
ซึ่งถือเป็นบริษัทที่มีมูลค่ามากสุดเป็นอันดับ 4 ในประเทศไทย
แล้วมีอะไรเกี่ยวกับ AIS อีกบ้าง? ที่เรายังไม่รู้
ลงทุนแมนจะเล่าให้ฟัง
บริษัท AIS ดำเนินธุรกิจด้านบริการโทรคมนาคมมา 28 ปี โดยปัจจุบันดำเนิน 3 ธุรกิจหลัก คือ
บริการโทรศัพท์เคลื่อนที่
บริการอินเทอร์เน็ตความเร็วสูง
และ บริการดิจิทัลเซอร์วิส
เรามาดูผลประกอบการย้อนหลังของ AIS
ปี 2559 รายได้ 152,150 ล้านบาท กำไร 30,667 ล้านบาท
ปี 2560 รายได้ 157,722 ล้านบาท กำไร 30,077 ล้านบาท
ปี 2561 รายได้ 169,856 ล้านบาท กำไร 29,682 ล้านบาท
โดยรายได้หลักของ AIS ทุกๆ 100 บาท มาจาก
ธุรกิจบริการโทรศัพท์เคลื่อนที่ 94 บาท
ธุรกิจบริการอินเทอร์เน็ตความเร็วสูง 3 บาท
ธุรกิจบริการอื่นๆ 3 บาท
สำหรับธุรกิจโทรศัพท์เคลื่อนที่
AIS ถือเป็นผู้ให้บริการโทรศัพท์เคลื่อนที่ใหญ่สุดในประเทศไทย ซึ่งโครงข่ายของบริษัทครอบคลุมกว่าร้อยละ 98 ของประชากรประเทศไทย
โดยปัจจุบัน AIS มีผู้ใช้บริการ ณ ไตรมาสที่ 2 ปี 2562 จำนวน 41.5 ล้านเลขหมาย
ซึ่งคิดเป็นเกือบครึ่งหนึ่งของเลขหมายทั้งหมดในประเทศไทย
นอกจากธุรกิจโทรศัพท์เคลื่อนที่
อีกหนึ่งธุรกิจที่เติบโตได้โดดเด่นก็คือ ธุรกิจอินเทอร์เน็ตความเร็วสูง
ภายใต้แบรนด์ AIS Fibre ที่เพิ่งเริ่มธุรกิจในปี พ.ศ. 2558
ถึงแม้ว่า AIS Fibre จะเริ่มมาไม่นาน แต่กลับกลายเป็นธุรกิจที่น่าจับตาของ AIS
เรามาดูการเติบโตของ AIS Fibre
ปี 2559 จำนวนผู้ใช้งาน 3.0 แสนราย รายได้ 860 ล้านบาท
ปี 2560 จำนวนผู้ใช้งาน 5.2 แสนราย รายได้ 3,128 ล้านบาท
ปี 2561 จำนวนผู้ใช้งาน 7.3 แสนราย รายได้ 4,436 ล้านบาท
ในช่วง 2 ปี
จำนวนผู้ใช้งาน เพิ่มขึ้น 143%
รายได้ เพิ่มขึ้น 416%
แสดงให้เห็นว่า ธุรกิจอินเทอร์เน็ตของ AIS กำลังเติบโตได้ดี และน่าจะมาเป็นกำลังสำคัญให้กับ
บริษัทในอนาคต
นอกจากนี้ AIS ยังขยายธุรกิจการบริการอื่นๆ
เพื่อเติมเต็ม Ecosystem จากโทรศัพท์ สู่อินเทอร์เน็ตบ้าน
จากอินเทอร์เน็ตบ้านไปยังวิดีโอแพลตฟอร์ม, ธุรกรรมทางการเงิน, คลาวด์สำหรับองค์กรและอื่นๆอีกมากมาย..
ในขณะที่แนวโน้มการเข้าถึงอินเทอร์เน็ตของคนไทยตอนนี้กำลังเติบโต
ทั้งในมุมจำนวนผู้ใช้งาน และ การเล่นอินเทอร์เน็ตเฉลี่ยต่อวันที่มากเป็นอันดับ 3 ของโลก
จากภาพรวมทั้งฐานลูกค้า การลงทุน และผลประกอบการของแบรนด์ทั้งหมดนี้
เป็นเหตุผลที่ทำให้แบรนด์ AIS เป็นแบรนด์ที่เกี่ยวข้องกับเมกะเทรนด์ของโลก และถือว่าเป็นแบรนด์ที่มีคุณค่าที่สุด ในกลุ่มธุรกิจโทรคมนาคม ของประเทศไทย..
----------------------
Blockdit แอปที่เป็นเหมือน คลังความรู้ขนาดใหญ่ อ่านฟรี
โหลดเลย 
----------------------
References
-ADVANC Annual Report and Presentation 2018
-ADVANC Report Q2 2019